v
ander questien die geweest is tusscen lijsbetten willemarrs weduwe
denijs wilen lankens met janne lankens hueren wettigen sone pns
eman in deen zijde denijse lankens oic wettich sone der voirscr
lijsbetten met janne van boeckele van herentals zweer des voirs
denijs ende met janne van boekele den jongen tzwagher des voirs
denijs in dandere ende des dair ane cleeft hebben ptien hen
verbonden ende gesubmitteert Te weten de voirs moeder met
janne hueren sone in gerarde van baussele secretar der stad
van loeven gielise de vos ende peteren vanden rande ende de
voirs denijs metten voirs janne ende janne van boekele in
gielise van duffle ende henrico vasont sectar in sulker vuegen
dat de voirs seggers alle saken die dair inne behoeven aen
eweten
gehoirt te werden ende verstaen hue eendrachtige uutsprake d of
doen selen binnen acht dagen naestcomen En hebben gelooft
de voirs partien voir hen hueren erven ende nacomelingen
vast gestentich onverbrekelijc ende van werden te houden ende
te voldoene alle tgene des bij den voirs seggers geseecht ende
in deser saken uutgesproken sal werden tallen tijden en tmijne
alse die vallen ende verschijnen selen ql ass cora boxhoren
hove januarii xvi
Ende is der voirs seigeren uutsprake Inden yersten dat de voirs
renijs ter stont hebben ende aenveerden sal de helicht va alle
den onberuerliken erfliken ende eygene goeden oft rinten achter
den voirs vader gebleven hoe die genoemt zijn oft wair die
belegen moegen wesen Ende desgelijcx alle de leene hoedanich
die zijn Behalve den voirs henneken zijn lantrecht in dien
Behalven ende met condicien dat der voirs zijnre moeder desen
niet jegenstaende hueren leefdach lang ongehindert vanden
voirs denijse ende den anderen psonen voirs blive en volge
selen peyslijc alle de goede ende rente hue ende wilen huen
man gecomen ende aengestorven van vrancken wilen willemair
hueren vader desgelijcx die hue toecomen moegen ende staen
te verschijnen van des selfs huers vaders gecomen ende
aengestoven van vrancken wijlen willemair als kathelijne
molepas huers vaders nawijf aflivich sal wesen Bij also dat
zij gheene van desen goeden oft renten vschene oft aen te comen
versetten belasten noch vcoepen en sal moegen Voirt es huer